Tisztelt Igazgató Asszony/Úr!

A Víz Világnapja alkalmából iskolánk a Szegedi Vízmű Zrt. támogatásávalismét vetélkedőt hirdet a szegedi középiskolások számára.

A Víz Világnapjának megünneplése az 1992. évi Rio de Janeiro-i környezetvédelmi konferencia kezdeményezésére vezethető vissza. A konferencia ajánlását megfogadva az ENSZ 47. közgyűlésén március 22-ét a Víz világnapjává nyilvánították. Ennek célja, hogy évente legalább egyszer irányítsa az emberiség figyelmét a víz életünkben betöltött rendkívül fontos szerepére, hogy óvjuk, védjük környezetünket és ezen belül a Föld vízkészletét.

**A verseny időpontja:** 2014. március 20. 14.30

**Helye:** Szegedi Szolgáltatási Szakképző Iskola Kossuth Zsuzsanna Tagintézménye (Szeged, Kodály tér 1.)

A versenyre iskolánként egy 3 fős csapat jelentkezését várjuk. A csapattagok 9-12. évfolyamos tanulók legyenek.

**Nevezési határidő:** 2014. március 17.

**Előfeladat:**

A Víz Világnapját először éppen 20 éve, 1994-ben tartották meg világszerte. Ennek jegyében készítsenek a diákok fotót VÍZ – HÚSZ címmel. A fotót elektronikus formában hozzák magukkal a versenyre.

A vetélkedő feladatai a következőkre épülnek:

* a diákok eddigi tanulmányai a víz témakörében (biológia, kémia, földrajz, fizika, környezet- és természetvédelem)
* a víz és az energia kapcsolata
* a [**www.vizvilagnap.hu**](http://www.vizvilagnap.hu) honlapon keresztül elérhető információk
* a Szegedi Vízmű Zrt. honlapjának információi

A vetélkedő szervezői Pósfainé Szarvas Éva, Kószó Katalin tanárok és Szokolai Gabriella szabadidő szervező, akikhez felmerülő kérdéseikkel fordulhatnak a 550-486-es telefonszámon.

Kérem Igazgató Asszonyt/Urat, amennyiben rendezvényünk felkeltette érdeklődését, a mellékelt jelentkezési lapot szíveskedjenek visszaküldeni 2014. március 17-ig levélben, faxon (62/550-486) vagy e-mailben (szarvase@gmail.com).

Szeged, 2014. március 5.

 Szabóné Diós Edit

 igazgató

JELENTKEZÉSI LAP

„VÍZ VILÁGNAPJA VETÉLKEDŐ – 2014.”

Az iskola neve:

Csapattagok:

1. ………………………………………………..
2. ……………………………………………….
3. ………………………………………………..

Felkészítő tanár:

Elérhetősége (telefon/email):